ming030890/wiki-yue-high-quality huggingface dataset:
懷阿瀝阿瀝

懷阿瀝阿瀝（粵拼：waai4 aa3 lik6 aa3 lik6；英文：Waialeale，讀音）係美國夏威夷州嘅一座死火山，喺夏威夷群島西北嘅高華兒島嗰度，佢嘅全名係懷阿瀝阿瀝火山（waai4 aa3 lik6 aa3 lik6 fo5 saan1；英文：Mount Waialeale）。呢座山係成個地球入面，最濕𣲷𣲷嘅地區。其中呢座山嘅海拔1549米嘅位係落雨得最多嘅地方，俾人話成係「全球濕極」。因為嗰度唔單止喺1912年嗰陣出現過11,500mm嘅年降水量紀錄同時，甚至喺1982年出過年平均降雨量17300mm嘅紀錄。重有報告話喺1978年到2007年期間，呢度嘅茂伊島入面，碧博地區係落得雨最多嘅地方，雨量可以去到年平均10300mm。

名
呢座山嘅名喺夏威夷當地嘅印第安人嘅理解係「漏出嗮嚟啲水」噉解。

地理
呢座山就喺夏威夷西北邊嘅高華兒島嗰度，嗰邊重係夏威夷群島入面，第二高嘅地區，海拔有1544米。不過呢個地區差唔多日日都落雨嘅。喺呢座山嘅阿拿卡爾沼澤地區嗰度有一大片嘅熱帶雨林同沼澤響度。雖然話嗰度可以畀人入去探險，但一定要好小心先至得，因為嗰度濕到好似個大水凼噉㗎。而喺山頂嘅火山口嗰度，有個湖同埋嗌「淚之墻」（英文：Wall of Tears）嘅森林峽谷響度。

氣候
喺懷阿瀝阿瀝嘅火山口嗰邊嘅「淚之墻」
懷阿瀝阿瀝因為佢係熱帶雨林氣候，成年入面每個月都有好多雨落咁滯。喺年平均降雨量方面，其中1912年——1945年嗰次最巴閉，因為佢記低咗最高11684mm嘅恐怖紀錄，比臺灣最多雨落嘅地區——火燒寮重要多成3000幾毫米。雖然話嗰幾次嘅數據都係有啲變噉，但喺美國國家氣候數據中心嗰邊眞係記低咗嗰30年嚟噉嘅降雨量數據。喺美國嘅國家氣候網路數據中心同埋健力士世界大全都有寫咗「懷阿瀝阿瀝係世界上落雨嘅時間最多嘅地方」，其中佢每年嘅平均降雨量方面，可以去到11455mm嘅恐怖紀錄。喺2000年嗰時曾經記錄過當地出現過11680mm嘅年降水量嘅恐怖紀錄同時，甚至喺1995年都出過13000mm降水量嘅超恐怖紀錄。而佢嘅落雨日數方面，喺美國嘅國家氣候網路數據中心同埋健力士世界大全都有話佢一年入面，連續335日都有落雨，甚至講得誇張啲，喺一年之內凈係得5——6日嘅時間係冇雨落嘅。
如估喺成個地球嚟講，話全球最多落雨嘅地方，就係印度東邊嘅東卡斯山省，美加拿也邦嘅車剌潘治嗰邊，包括佢當地嘅摩仙林地區。雖然話懷阿瀝阿瀝嘅年平均降雨量重多佢哋成100——2000幾mm到，但係車剌潘治同摩仙林嗰邊，佢一個月當地嘅降雨量重多過懷阿瀝阿瀝成倍都有。而懷阿瀝阿瀝同車剌潘治、摩仙林地區入選咗健力士世界大全嘅最多雨量紀錄方面，兩個都有唔同：其中車剌潘治同摩仙林地區係季節性嘅最多雨落地區，而懷阿瀝阿瀝係成年最多雨落嘅地區。

所謂點解「最濕𣲷𣲷」係佢份
呢度有幾個特征話點解懷阿瀝阿瀝係有「最濕𣲷𣲷」嘅份：
喺冬天嗰陣，有好多水蒸氣直接到嘅夏威夷群島嘅北邊地區。
由於佢四邊都有個正圓錐嘅迎風坡關係，所以喺四周圍嘅山坡度都帶咗好多風同埋水蒸氣入嚟。
由於喺地球入面，凡係低過海拔1800米嘅地方都有信風出嚟，而信風係唔會去到超過海拔1800米嘅地區。
呢度最緊要嘅係座山有條好斜嘅懸崖響度，而且懸崖都堆嗮好多上升咗嘅水蒸氣流響度，由於水蒸氣形成雲嘅過程入面，最先喺800——910米嘅海拔高空嗰度搞出嚟，由於細嘅水滴變成大嘅水滴而變成雨，最後喺一埞跌返落嚟。如估個坡係越斜嘅話，落雨嘅面積就越大，搞成正比例嘅樣。
懸浮液

懸浮液（英文：Suspension）係種混合物形態，流體入面有大到可以沉澱嘅固體粒子。
懸鈴木屬

懸鈴木屬（Platanus）係山龍眼目懸鈴木科下嘅一個屬，有約莫10個品種。
懷遠

懷遠係中國安徽蚌埠一個縣，總面積2326平方公里，人口127萬。
尼閣四世

尼閣四世（Nicholas IV，又譯尼古拉四世，1227年9月30號—1292年4月4號）係羅馬天主教第191任教宗，1288年到1292年在位。
尼高列達

尼高列達（粵拼：nei4 gou1 lit6 daat6，羅馬尼亞文：Bănel Nicoliță，1985年1月7號—）係個羅馬尼亞足球員，司職側鋒同後衛。而家效力緊康斯坦察維托足球會。

葳蕤史
呢節要加長。
尼馬查馬迪

尼馬查馬迪（粵拼：nei4 maa5 caa4 maa5 dik6，塞爾維亞文：Немања Матић，1988年8月1號—）係個塞爾維亞足球員，司職防守中場，而家效力緊英超球隊曼聯。
尼阿里省

尼阿里省係剛果共和國嘅一個省，喺國土南部，首府多利西。
尼高高華

尼高高華（Niko Kovač，1971年10月15號—），係一個克羅地亞足球員，佢喺西德西柏林出世。
尼高一世

尼高一世（粵拼：nei4 gou1 jat1 sai3，Necho I，?—前664年），係個古埃及第廿六王朝嘅法老王，約公元前672年—前664年在位。
尼閣二世

尼閣二世（Nicholas II，又譯尼古拉二世，995年—1061年7月27號）係羅馬天主教第155任教宗，1059年到1061年在位。
尼閣五世

尼閣五世（Nicholas V，又譯尼古拉五世，1397年11月15號—1455年3月24號）係羅馬天主教第208任教宗，1447年到1455年在位。
巴倫錢方法

巴倫錢方法（Balanchine method）係由美國芭蕾舞大師佐治·巴倫錢（George Balanchine）喺紐約市芭蕾舞團做嘢嗰陣所創嘅一種芭蕾舞教學法，當中巴倫錢參考咗佢喺俄羅斯學芭蕾舞嗰時學到嘅技巧。呢種教學法出咗名會以極之快嘅速度做出慣性嘅舞步，強調線條，最大嘅特色係身體擺位嘅方法好反傳統：用呢種風格嘅舞蹈員要有極之高嘅柔軟度，好多時會繃緊嗮雙手甚至對腳嘅肌肉，而且仲好興將手腳擺喺不平衡嘅位置。因為佢嘅極端性，用巴倫錢方法學芭蕾舞嘅學生比較容易喺練舞嗰陣整親。
巴克利銀行

巴克利銀行（Barclays，LSE：BARC、紐交所：BCS），又譯巴克萊銀行，係英國第二大銀行，亦係英國最古老銀行，歷史可以追溯到1690年。佢總部位於英國，大樓位於美國紐約。
巴克萊係全世界第一間擁有自動櫃員機嘅銀行，1966年發行全英第一張信用卡，1987年發行全英第一張借記卡。截至2013年，全球僱員達到139,900人。截至2012年總資產高達269.25億英鎊。
巴克特里亞

巴克特里亞 （粵拼：baa1 hak1 dak6 lei5 aa3，巴克特里亞文：βαχλο, Bakhlo；希臘文：Βακτριανα；波斯文：بـلـخ‎）係一個中亞地名，主要指阿姆河以南，興都庫什以北地區。古希臘人喺呢度建立咗希臘-巴克特里亞王國，中國史記叫做大夏，後嚟呢度改名做吐火羅。
巴列他

巴列他（粵拼：baa1 lit6 taa1，意大利文：Barletta）係喺意大利南部普利亞巴里省嘅一個城市。
巴倫支海

巴倫支海（粵拼：baa1 leon4 zi1 hoi2；Barents），位於挪威同俄羅斯北面，係北冰洋嘅陸緣海之一。個名取自喺呢個海域病逝嘅荷蘭航海家巴倫支（William Barents）。
由於海流嘅緣故，南部海面成年都唔結冰。到咗9月就更加係全面解凍。
巴倫支海係重要嘅漁場，亦都係俄羅斯北方艦隊嘅佈防區。2000年8月12號俄羅斯核子潛艇庫斯克號喺呢度沉沒，亦造成咗呢個海域核污染嘅環境隱憂。
臺灣 海 峽白令海恆河白令海峽哥打華里河戈壁沙漠南海挪威海新畿內亞多瑙河東西伯利亞海東海日本海東北平原立借夫海利拿河馬麻拉海馬來半島湄公河馬爾代夫巴倫支海貝加爾湖峇里波羅的海白海孟加拉灣婆羅洲北冰洋北海伏加河雅魯藏布江庫頁島北威拿河蘇門答臘蘇拉威西斯間地那維亞西奈星加坡島細亞細亞亞丁灣阿剌伯半島阿剌伯海鹹海黑龍江亞速海非洲之角鶯曼羣島阿爾泰山愛琴海耶尼射河阿曼灣鄂河澳洲鄂荷次克海烏拉河烏拉山脈幼發拉底河伊朗高原印度河印度次大陸彥地結卡河北印度洋中南半島日本列島爪哇珠江長江祁連山卡拉海喀喇崑崙裏海琴察加半島高加索加羅蓮羣島哥羅馬河崑崙聖誕島塔克拉瑪干沙漠泰國灣北太平洋天山北部灣底格里斯河帝汶青藏高原帕米爾波斯灣比初拉河菲律賓菲律賓海朝鮮半島北海道紅海華北平原黃河黃海黑海喜馬拉雅山印度大 平原興都古舒臺灣 此格： 去睇 • 討論 • 編輯 • 歷史亞洲主要地理
巴冷加拉椰

巴冷加拉椰（Palangka Raya）係印尼中加里曼丹嘅首府，人口有38萬。
巴冷基也

巴冷基也（粵音：baa1 laang5 gei1 jaa5；西班牙文：Barranquilla，音標： [baraŋˈkiʝa]；內地譯做巴蘭基亞、臺灣譯做巴蘭幾亞）係哥倫比亞西北部嘅城市，係大西洋省（西班牙文：Atlántico）嘅省城。座城位於馬打利拿河口打上13公里處。巴冷基也係哥倫比亞其中一個工業中心同重要埠頭。而家細隻啲嘅船停喺巴冷基也港（西班牙文：Puerto Barranquilla），大船停去附近嘅深水港哥倫比亞港（西班牙文：Puerto Colombia）。巴冷基也同些那哈之間有鐵路相通。巴冷基也嘅主要產業有化工、水泥、紡織、香蕉打包設備。巴冷基也有兩間大學：大西洋省大學（1941年成立）、北方大學（1966年成立）。巴冷基也發展自19世紀時嘅河港，後來喺1930年代疏通咗馬打利拿河，結果好快就發展成海港。
島本須美

島本須美（粵拼：dou2 bun2 seoi1 mei5，1954年12月8號—）係日本嘅一個女藝人同埋配音員。
島崎信長

島崎信長（粵拼：dou2 kei1 seon3 zoeng2，1988年12月6號—）係日本嘅一個男配音員。

配音作品一覽
呢個表唔完整，歡迎加料。
島嵜佑

島嵜佑（1985年9月26號—）係日本足球員，司職中場，效力過鳥棲砂岩。
島川俊郎

島川俊郎（1990年5月28號—）係日本足球員，司職後衞，效力甲府風林。
島形麻衣奈

島形麻衣奈 ，係日本嘅一個女藝人同埋配音員。
島村征志

島村征志（1971年6月3號—）係日本足球員，司職中場，效力過名古屋八鯨。
島崎恭平

島崎恭平（1991年9月4號—）係日本足球員，司職守門員，效力過町田澤維亞。
島嶼蓋爾特語言

島嶼蓋爾特語言（英文：Insular Celtic languages）係指蓋爾特語族當中分佈喺英國嗰頭啲島嘅成員，包括咗蘇格蘭蓋爾話、愛爾蘭蓋爾話同埋威爾斯話等嘅幾隻語言。

語序
睇埋：VSO 句法
島嶼蓋爾特語言其中一樣特色，就會係會 VSO 句法呢種比較少有嘅語序。
例如愛爾蘭蓋爾話想講相當於廣東話「阿 Seán 食麵包」噉嘅意思嗰時，會噉講：
帆布床

帆布床係種可以摺埋嘅床，由支架同帆布組成。舊時大多數人住嘅地方細，為咗慳位，就買帆布床睏覺，朝拆晚桁。
帆立貝

帆立貝（學名：Patinopecten yessoensis）係種扇貝，日本北海道出產比較多。
帆船

帆船係用風推郁嘅船，主要靠帆將風力轉做動力。
帆布

帆布，布一種，出名耐用，用於船帆得名。本身係簡單織物，粗而厚，磨得亦耐濕，用棉或蔴織成。除咗製帆，亦用於營、天遮、背囊等。畫布、帆布鞋、帆布牀、帆布袋，都用到帆布。帆布亦用於時裝。
帆船酒店

帆船酒店，正式名阿拉伯塔，係阿拉伯聯合酋長國杜拜一座酒店，高321米，外形似帆船。
維基同享有多媒體嘅嘢：Burj Al Arab
維基同享有多媒體嘅嘢： برج العرب
帆船運動

帆船運動係種揸帆船嘅水上運動，亦係夏季奧林匹克運動會嘅比賽項目。
帆風千春

帆風千春 ，係日本嘅一個女藝人同埋配音員。
希伯來數字

希伯來數字指用希伯來字母當數字用，用法係用字母嘅數值砌你想表達嘅數出來，原理通常同中文一樣，由大砌到細（寫法就仍然係右到左），但係 15 同 16 就要避忌上帝嘅名（יהוה），所以寫 טו（九加六）同 טז（九加七），唔寫 יה（十五）同 יו（十六）:ix。
如果有需要，字母可以重覆用，但係應該避免重覆用太多次，因為會好難睇得明。如果要寫一千或者以上，一千萬以下嘅數字，一般嘅做法係先寫有幾多千，再加撇（׳，geresh），再寫千位以下嘅部分。
希伯來數字最常見嘅用途喺用來寫日子，例如 5773（年）會寫成 ה׳תשעג（五千四百又三百七十三）。聖經經文嘅章節號碼，印出來亦都係希伯來數字。
正常用嘅數值係爾啲：
我愛EYT

《我愛EYT》（英文：EYT Anniversary Edition），全名《綜藝精彩50年我愛EYT》，係香港電視廣播有限公司，為咗紀念電視台同埋《歡樂今宵》做咗50周年紀念所製作嘅特備節目。

節目形式
呢個節目有6集，由胡楓、羅蘭、譚炳文、余子明、鄧梓峰、張美妮做主持。
第一集係90分鐘嘅現場直播節目，喺2017年11月11號禮拜六晚20:00－21:30喺翡翠台播；而第2到第6集就係半個鐘頭嘅綜藝節目，喺2017年11月13號到17號禮拜一到五晚22:30－23:00喺翡翠台播。
我愛HK開心萬歲

《我愛HK開心萬歲》（英文：I Love Hong Kong），又叫《我愛香港開心萬歲》，係香港邵氏兄弟同無綫電視合拍嘅電影，由曾志偉、梁家輝、吳君如、袁詠儀、李治廷同陳法拉領銜主演，導演曾志偉同鍾澍佳，監製曾志偉。2011年農曆新年上映。續集叫《2012我愛HK喜上加囍》。
我愛下午茶

《我愛下午茶》（英文：High Tea Club）係香港亞洲電視製作嘅清談資訊節目，喺2014年5月5號首播，係亞洲電視近年再次製作嘅婦女節目。而家逢禮拜一到五14:30到15:00喺本港台，同埋16:30至17:00喺亞洲台播。節目由袁潔儀、蔡梓銘、姚嘉雯、林睿主持，圍繞趣味、健康、美容、寵物、烹飪、生活享受等元素。
廣東畫院

廣東畫院（粵拼：gwong2 dung1 waa2 jyun2）係中國廣東廣州嘅意見專門搞美術設計同埋理論、研究美術成果嘅單位同展覽館，1959年成立，位置喺越秀區人民北路873號（流花湖公園東南角，廣州少年宮東邊隔籬）。佢亦係中華人民共和國成立後，繼北京、上海同南京後成立嘅省級畫院。
廣東木瓜紅

（學名：Rehderodendron kwangtungense）係野茉莉科木瓜紅屬嘅常綠喬木，原產中國華南同雲南地區，而家喺廣東、廣西同香港、雲南嘅次生林地區可以搵到。佢亦係瀕危物種之一。

樣
植株一般15m高。葉橢圓形，邊緣有疏鋸齒。花簇生，總狀花序，白色帶芳香，一次開5～8朵；每年夏天開花。果樣似橢圓形；每年冬天結果。

用途
植株可以做庭院嘅觀景植物。
廣東機電職業技術學院

係中國廣東省廣州市嘅一間大學，喺1963年成立，有2個校區，都喺白雲區入面。呢間學校係一間培養汽車、機械、電氣、電子、經貿、物流、外語等專業嘅高素質技術技能人才高職院校。

兩個校區嘅詳細位置
同和校區（南校區）：蟾蜍石東路2號。
鐘落潭校區（北校區）：鐘落潭馬洞村馬瀝路口（105國道：K2525+860標記；廣東X307縣道：K0+900標記）
廣東海上絲綢之路博物館

明細第個名南海一號博物館原名廣東海上絲綢之路博物館類型博物館用途展覽館設計冼劍雄構造設計鄭文韜施工廣東省海上絲綢之路博物館籌建辦公室構造幹欄式+古代龍骨佔地面積12288m²建築面積19409m²19409m²樓數3層高度15m逳手2005年12月28號落成2009年11月底喺邊 中國廣東陽江江城區海陵島西南邊，東方銀灘隔籬。座標21°34′41.37″N 111°52′49.60″E﻿ / ﻿21.5781583°N 111.8804444°E﻿ / 21.5781583; 111.8804444網站http://www.msrmuseum.com
廣東海上絲綢之路博物館
（英文：Maritime Silk Road Museum of Guangdong）係中國廣東陽江嘅一間博物館，2009年12月24號開放，位置喺江城區海陵島西南邊近大角頂東南角，東方銀灘隔籬。喺陽江嘅海陵島八景入面，有「絲路船韻」嘅稱呼。佢用海上絲綢之路做主題。
佢既係中國大陸第一間將大宋沉船水下發掘開放，高起點打造嘅博物館，又係廣東省人民政府建設「文化大省」嘅重點文化項目之一，甚至係海陵島嘅地標性建築。

史
1987年，英國海洋探測公司同廣州救撈局一齊合作，喺陽江海域搵緊部18世紀東印度公司失事沉船「Rijnsburg」時，咁啱發現咗部南宋木質沉船同打撈咗好多精美嘅文物。隨後國家文物局將佢改名做「南海一號」，喺連續2年內先後8次進行水底考察。直到2007年12月，當局按照整體打撈同原址保護、就地展示嘅保護方案而將部船打撈出嚟。從而開掘咗中國古代海上絲綢之路嘅璀璨明珠。
後嚟政府為咗記得呢次有價值同歷史性嘅打撈工作而決定起間博物館。最後喺2004年12月28號奠基，2005年12月28號動工，2009年11月底起好，2009年12月24號正式對外開放。開放期間，廣東省水底考古隊員重先後喺南海一號試咗2次室內發掘，直到2013年11月28號全面發掘完畢。

概況
展館佔地面積12288m²，建築面積19409m²，立面由5嚿唔同嘥士嘅橢圓柱連環扣埋一齊而成，樣似起伏嘅海浪，亦似撐起對翼嘅海鷗；建築屬幹欄式同古代龍骨混合而成嘅結構。展館主要做同南海一號有關嘅展覽，入面有兩個展區，分別係南海一號展區同海上絲綢之路展區。

南海一號展區
展區主要同南海一號嘅展覽有關，包括咗船嘅構件、船夫生活用品、出水貿易品、整體打撈同試發掘專題、及現場處理出水文物保護同修復成果等10種展覽。

海上絲綢之路展區
展區主要搞鄭和七次下西洋、宗教文化傳播、海上貿易、珍品文物等一系列展覽。

門票同開放時間
開放時間
每日09:00～17:00。
每日17:00唔賣門飛入園，17:30要全部清場。
門票
成人票每位￥70。
120cm≤身高＜150cm／60≤年紀≤69（要有有效身份證）／全日制在校學生（要有學生證）／陽江戶籍市民（要有有效證件，但每月限一次）：半票
身高＜1.2m嘅細路／年紀≥70（要有有效身份證）／現役軍人（要有有效證件）／傷殘人士（要有有效證件）：免費
廣東樹木公園

廣東樹木公園（粵拼：gwong2 dung1 syu6 muk6 gung1 jyun2）係中國廣東省廣州市嘅一間公園，位於廣州市天河區廣汕公路233號，前身係天河區廣東省林院嘅樹木標本園。渠成立於1998年，係當時廣州市政府規劃話整多200公頃綠地工程嘅其中一部分。呢間公園喺1995年俾國務院發展研究中心市場經濟研究所同廣東省人民政府社會經濟發展研究中心話咗係成個廣東省入面，樹種最多嘅樹木公園，重入咗廣東之最。呢間公園分別喺2004年9月同2007年，俾天河區政府話咗係青少年科普基地同廣州市授予科普基地。呢間公園係將生態旅遊、健身娛樂同科普教育溝埋一齊嘅市民公園。

介紹
呢間公園入面有好多樖唔同嘅樹木響度。重有小橋流水同湖光山色嘅景響度。之前嘅國民黨廣東省主席——胡漢民嘅別墅都喺呢間公園入面。呢間公園有20hm²咁大，入面有成1100種從世界各地嚟嘅樹木，其中有56樖國家級保護樹種56種、12樖廣東省級保護樹種。公園入面重有樹木標本區、珍貴速生樹種區、竹子實驗林區、文體娛樂區、水景區、燒烤區、木材同埋臘葉標本館、動物標本館等。另外，呢間公園既係成個廣州市入面，最難得嘅「天然氧吧」；又係廣東林木種源資源嘅保存基地。
廣東民族樂團

廣東民族樂團（粵拼：gwong2 dung1 man4 zuk3 ngok3 tyun4；簡化字：广东民族乐团）係中國廣東省入面嘅其中一個以中國傳統樂器為主嘅一個大型樂隊，佢嘅基地響廣州市嗰邊。呢個樂既係成個中國入面其中一個最有實力嘅民族音樂表演藝術團，又係中國內地第一個喺2002年初成立，運作同演出「音樂季」系列音樂會嘅民族樂團。呢個樂團到而家為止一共編排咗16000000幾首曲（節）出嚟。佢重係其中一個有老中青合理結構同年輕化嘅民族音樂表演藝術團體。
彩虹交匯處

彩虹交匯處（英文：Choi Hung Interchange）係香港九龍黃大仙區同觀塘區一個路口，連住觀塘道、龍翔道、太子道東、觀塘繞道同清水灣道，亦係7號幹線同2號幹線一部份。
彩虹島陽傘

彩虹島陽傘（英文：Parasol Stars），係由TAITO開發嘅泡泡射擊遊戲，1991年推出。
彩虹六號系列

《彩虹六號系列》（Rainbow Six）係一款戰術射擊遊戲系列。
彩虹列島

彩虹列島（英文：Rainbow Islands），係由TAITO開發嘅泡泡平台遊戲，又帶有射擊遊戲成份，1987年推出。
幸福料理

《幸福料理》（英文：Spice Up），係新加坡新傳媒私人有限公司嘅時裝電視劇，由歐萱、李沛旭、徐彬同埋馬藝瑄領銜主演。
幸福路上

《幸福路上》：臺灣歌手蔡依林響2017年出嘅歌。
《幸福路上》：2018年臺灣電影。
幸運是我

《幸運是我》（英文：Happiness），係2016年上畫嘅港產片，由惠英紅、陳家樂、劉雅瑟、吳業坤、張繼聰、吳日言、林兆霞、周俊偉、車婉婉、郭穎兒、麥方喬、錢小豪、邵音音主演，羅耀輝執導。套戲主要圍繞住惠英紅飾演嘅腦退化病人。主題曲係由林欣彤翻唱葉德嫻嘅同名歌《幸運是我》。
惠英紅憑呢套戲攞到第36屆香港電影金像獎嘅最佳女主角，而吳業坤就攞到同屆金像獎嘅最佳新演員提名。
幸福摩天輪

《幸福摩天輪》（英文：Missing You）係香港無綫電視嘅時裝溫情電視劇，由鍾嘉欣、陳智燊、蔣志光、林夏薇、樂瞳同陳偉洪領銜主演，監製方駿釗。
呢套劇係方駿釗晉升監製後嘅第一部作品，題材講述尋人服務機構「恩明社」為喺第二次世界大戰期間失散嘅家庭尋人故事，當中有一半根據真實嘅個案改編。
幸運四葉草

幸運四葉草（Cross Game）係日本漫畫家安達充筆下嘅漫畫，由2005年開始喺週刊少年Sunday連載到2010年。喺2009年製成動畫。
幸福航空

幸福航空係中華人民共和國一間航空公司，2008年開張，總部設響天津。
幸福的小房間

《幸福的小房間》（日文：幸色のワンルーム）係日本漫畫家はくり所創作嘅漫畫，之後被改篇做電視劇。
幸運數

幸運數係經由類似愛氏篩嘅演算法後留低嘅整數集合，喺1955年由波蘭數學家烏拉姆提出。
由一組由1開始嘅數列為例：

然後將數列中嘅第個數字（設定該數字為）嘅倍數對應嘅數刪除，即係將所有第個數刪除。喺呢個例子之中，第個數字係，所以刪除所有第個數（唔係3嘅倍數），第一個數字係5：

137913152125
一直重複以上步驟，最後剩低嘅數就係幸運數（OEIS數列A000959）：
1、3、7、9、13、15、21、25、31、33、37、43、49、51、63、67、69、73、75、79、87、93、99......
篩選幸運數過程嘅動畫，其中紅色嘅數字係幸運數。
幸運數有部分啲特性同質數相同，例如幸運數嘅分佈情形亦以可用素數定理嚟分析，而哥德巴赫猜想與孿生質數猜想亦有以幸運數為基準嘅版本。
幸運數有無限咁多個。但目前唔確定係唔係存在無限個幸運質數（lucky prime）：
3, 7, 13, 31, 37, 43, 67, 73, 79, 127, 151, 163, 193, ...
斯朗高原

斯朗高原（粵拼：si1 long2 gou1 jyun4；英文：Shillong Plateau，Shillong嘅發音）係印度美加拿也邦東邊嘅一個高原地區。呢個高原嘅南邊、西邊同北邊分別靠住加羅丘陵、西貞提亞嶺區同卡斯丘陵。
呢個高原地區喺衛星圖入面睇落去係整咗好多斷開咗嘅裂紋特征，而且有好大嘅力分別從東向西，從北向南嘅方向推過去噉。有好多深源嘅地震位都係喺地幔嗰度搞出嚟嘅。例如1897年發生嘅阿森地震。
斯氏單鰭魚

斯氏單鰭魚（學名：Pempheris schomburgkii）係單鰭魚科單鰭魚屬嘅其中一個種。
斯泰爾AUG突擊步槍

斯泰爾AUG由奧地利斯泰爾-曼利夏（Steyr Mannlicher）喺1978年出嘅一種犢牛式突擊步槍。

概述
斯泰爾AUG喺設計嗰陣用咗犢牛式佈局，即係將彈匣同機匣嘅位置搬到槍托入面，佢發射5.56 × 45 毫米北約彈，標準供彈具係30 飛嘅半透明彈匣，噉樣係為咗可以畀射手隨時都留意到剩番幾多粒彈。AUG冇快慢機。射擊模式係用扳機嚟控制，扣一下係半自動，而繼續扣落去就係全自動。AUG亦係一款模組化設計嘅步槍，佢嘅槍管可以即時拆落嚟，並可以換成長管、短管或者重管，令佢喺戰場上可以扮演唔同嘅角色。由於AUG喺設計、品質同埋外型方面都做得唔錯，所以佢已經俾奧地利、澳洲、紐西蘭、盧森堡同愛爾蘭等國嘅軍隊定為制式步槍。除此之外，多國嘅軍警都有用過AUG。

變種槍
A1型：標準型，綠色，20寸槍管。
A2型：可拆式瞄準具，16寸槍管。
A3型：配「Mil Std 1913」戰術導軌（魚骨）組件。
P型：AUG A1嘅短管版本。
P Special Receiver型：AUG P嘅魚骨版本。
9mm （AUG SMG／AUG Para）：9毫米口徑嘅衝鋒槍版本，用嘅係斯泰爾MPi 69衝鋒槍嘅彈匣。
M203型：裝咗M203榴彈發射器。
HBAR型：重槍管自動步槍型。
LMG型：輕機槍型，用咗42 飛彈匣同埋開膛待擊機制，配4倍光學瞄準鏡。
HBAR–T型：重槍管精確射擊型。
Z型：半自動民用型。
斯泰爾USR：出口到美國市場嘅半自動民用型。

澳洲軍用型F88同佢嘅變種槍
F88：標準型，同AUG A1一樣。
F88C：卡賓槍版本，407毫米槍管，同AUG A2一樣。
F88S：有魚骨嘅版本，同AUG A3一樣。
F88 GLA：裝咗M203PI，同AUG M203相同。
F88T：.22 LR口徑訓練步槍版本。
F88A4：改進試驗型，裝咗M203PI同戰術配件。
斯梯克斯

斯梯克斯（粵拼：si1 tai1 hak1 si1，希臘文：Στυξ），係希臘神話入面嘅一個俄刻阿尼得斯。
斯波坎

斯波坎（英文：Spokane），係美國華盛頓州第二大城，住咗23萬人。
斯洛伐克克朗

斯洛伐克克朗（斯洛伐克文slovenská koruna，斯洛伐克王冠噉解；英文Slovak koruna或者Slovak crown）係斯洛伐克嘅錢，響1993年2月8號用到2008年12月31號，國際符號SKK，本地寫Sk。亦都係1939年到1945年第二次世界大戰期間，斯洛代克嘅錢。
喺2009年1月1號，斯洛伐克改為用歐元。
斯柯達

斯柯達係一間捷克汽車製造商，成立於1925年。
該公司自1991年以來一直係福士汽車集團嘅一部分。
斯比塔馬尼

斯比塔馬尼 （古波斯文 Spitamaneh；希臘文 Σπιταμένης；公元前370年-前328年）係一位粟特武將 ，公元前329年，粟特同大夏地區發起咗反抗亞歷山大大帝統治嘅起義，佢係起義軍領袖。
廖宜建

廖宜建（1972年—）係香港商界親中派政治人、滙豐亞太區環球銀行業務主管，係前任房屋署署長、香港首位唐人政務司廖本懷嘅細仔。
1995年，廖宜建於倫敦大學獲得榮譽學士學位。2021年5月起任交通銀行非執行董事，交通銀行主要股東匯豐銀行聯席行政總裁、匯豐集團執行委員會成員。曾任匯豐集團常務總監、總經理、匯豐亞太區環球銀行業務主管、匯豐中國行長兼行政總裁、匯豐中國環球銀行及資本市場總監、匯豐中國環球資本市場總監、匯豐中國地區司庫。曾任職於日本興業銀行（現為瑞穗國際）。

選舉經歷
喺2021年9月，佢當選成為香港特别行政區選舉委員會金融界界別委員。

馬主生涯
2020年代初開始佢喺香港賽馬會做馬主，同龐建貽、陳明理、葉仁犉一齊擁有賽駒「赤馬雄風」。
廖子齊

廖子齊係臺灣時代力量政治人，2018年獲得時代力量提名喺2018九合一選舉參選新竹市議員，以4,566票當選。2022年再獲時代力量提名喺2022九合一選舉參選新竹市議員，以5,366票連任。

關注議題
廖子齊一直好注重土地正義同埋農地價值呢啲議題，佢希望新竹市嘅農業發展同埋保育農地嘅問題可以被更多市民關注到。
廖嬋娥

廖嬋娥（英文：Gladys Liu，1964年4月6號—）係澳洲自由黨政治人，喺英屬香港出世，2019-2022年係澳洲聯邦國會奇澤姆（Chistolm）嘅選區議員。
喺當選議員之後，佢曾經因為被指控同中國共產黨嘅關係，受到傳媒關注，同埋引起咗一啲國家安全嘅討論。

早年生涯
佢喺1985年攞到獎學金去澳洲墨爾本拉籌伯大學（La Trobe University）留學，之後1992年歸化為澳洲公民，2002年加入自由黨。

政治立場同從政生涯
佢嘅政見偏向保守，而且曾經公開反對同性婚姻。

參選成為首名澳洲華裔聯邦眾議員
佢喺2019年澳洲聯邦大選入面，出選奇澤姆（Chisholm）選區，迎戰都係華裔嘅對手，工黨嘅楊千慧，喺競選期間，就曾經被工黨指責，喺微信上開展咗一場恐同同埋誤導性，危言聳聽嘅宣傳。廖嬋娥最後險勝，成為首位華裔澳洲聯邦眾議員。

同中國共產黨嘅關係
喺佢2019年當選眾議員之後，有傳媒揭露佢喺2003至2015年曾經出任中國海外交流協會廣東分會同山東分會劇理事，而呢個協會係屬於中共中央統一戰線工作部，懷疑佢同中國共產黨關係密切。廖嬋娥一度否認事件，但之後又改口，話已經同協會斷絕連繫。
另外，佢亦曾經公開推廣由中國在澳商人劉輝峰領導嘅澳洲緊急互援協會，個人同劉輝峰亦有密切關係。而去到2021年1月，澳洲緊急互援協會被報道收取中國駐墨爾本總領事館嘅資金，涉及中國政府滲透，畀澳洲安全情報局評估為對澳洲國家安全構成風險。劉輝峰亦面臨被驅逐出境。
另外，喺2020年11月，澳洲政府引用《反外國干預法》控告維多利亞州多個華人團體嘅一名領導人物楊怡生，指控佢同外國情報機構有關，涉嫌企圖影響維州自由黨嘅人物。之後有傳媒報道，警方喺搜查令入面，特別點名提到要搵同廖嬋娥有關嘅證據。
佢亦喺一次電視採訪節目入面，拒絕將中共中央總書記習近平承認為獨裁者。最開始佢迴避問題，而去到最後，佢話習喺中國政治體系入面係一個合法同埋被選舉上台嘅國家領導人。
對香港問題態度方面，佢喺2019年香港反送中運動入面，曾經讚揚香港反修例示威者爭民主，但又話對香港所發生嘅事感痛心，呼籲以和平對話解決問題。
由於佢被唔少人質疑佢嘅親中立場，喺2021年11月，有曾經參與香港反送中運動，其後返咗去墨爾本嘅民主運動抗爭者 Max Mok就表示，會喺接住落嚟嘅大選，出戰廖嬋娥嘅Chisholm 選區，嘗試將佢拉落馬。Max Mok表明，無論自己作為香港人定澳洲人，都要表明，絕對唔容許澳洲國會同政府入面，有任何人同中共統戰部有聯繫。去到2021年12月，佢批評澳洲政府因應香港人權等問題採取強硬對華政策，杯葛北京冬奧，又話呢種政策會令自由黨輸好多澳洲華人票。時事評論員黃世澤就批評，質疑佢到底仲係咪澳洲公民，係咪受到外國勢力嘅控制，如果佢有雙重國籍嘅話應該被DQ。
情逆三世緣

《情逆三世緣》係香港電視廣播有限公司時裝電視劇，由歐陽震華、關詠荷領銜主演，監製係莊偉建，主要講一個涉及現代、宋代同1950年代三世愛情嘅故仔。呢套劇係2013無線節目巡禮劇集之一，亦係第17屆香港國際影視展中無綫電視推介嘅電視劇之一，亦係「TVB Amazing Summer 2013」暑期宣傳活動嘅推介電視劇。
情陷夜中環

《情陷夜中環》（英文：Central Affairs）係香港亞洲電視本港台時裝劇集，於2005年11月28號首播，共30集，監製鄭偉文，製作人王晶。
呢套劇係以香港嘅保險業為背景，謝賢飾演保險界鉅子，講述保險界從業員為名利向上爬同埋勾心鬥角嘅一面。
因為劇集中出現以性行為換取保單嘅劇情，所以引起咗保險從業員嘅不滿，認為劇集侮蔑保險業。2005年12月21號，香港人壽保險從業員協會同香港立法會代表保險界嘅功能組別議員陳智思到影視及娛樂事務處投訴劇集。翌日，亞洲電視召開記者會向保險界道歉，並將日後涉及假保單嘅劇情刪剪，同埋喺劇集播完後顯示聲明同播放關於保險界工作嘅片段。
2007年4月12號，亞洲電視本港台（美洲）喺加拿大嘅羅渣士有線電視網（Rogers Cable Communications Inc.）上架，《情陷夜中環》係該頻道喺加拿大播放嘅第一部劇集。

故事大要
故事開始時沈思晨（Season）喺Selina嘅律師行做新人，但因一次失誤導致失去律師資格。Selina只好介紹她轉行到Charles嘅公司萬豪保險MIG做保險從業員。Season喺跟從Queenie後明白到好多時為得到保單要使出唔同小手段，但佢唔願意做而備受壓力。後來更同MIG嘅大老闆程萬豪個仔程樂天相戀，從而知道程萬豪正係自己嘅生父，逼於無奈下Season同樂天分手。及後Season同Johnny因一夜情成孕小產更令二人關係變淡，於是Johnny搭上咗程萬豪個女程樂兒。Johnny為娶樂兒要賺三百萬而簽非法內地保單，樂天得悉後俾Johnny殺害。於是Johnny娶得樂兒地位得以提升，利用職位上得到嘅資料陷害Queenie令佢入獄。與此同時，Season亦搭上Charles，直接間接令佢同Selina分手。無幾耐程萬豪亦得知樂天嘅死原來同Johnny有關，想殺Johnny之際Johnny出手將佢同文雪凝殺死。萬豪雖然未死亦因中風而郁唔到。Lucy喺知道事情始末後亦俾Johnny殺咗。Johnny拍檔成輝發現有唔妥，想幫Season但又唔想出賣Johnny，最後Queenie逃獄將Johnny搞到全身不遂。
惇裕堂文氏宗祠

惇裕堂文氏宗祠喺香港新界新田蕃田村，喺大明正統九年（1444年）起，相傳係開基祖文世歌所起，係蕃田村五所文氏公祠中最早起嘅公祠，亦係文氏嘅太祖祠。喺1981年被評為香港一級歷史建築，2010年5月17號確定評級。

建築
宗祠係兩進式設計，內廳供奉祖先木主；中廳掛咗文天祥畫像，並供奉保衛家園嘅烈士神位。

用途
文氏喺宗祠裏面舉行婚禮、點燈、醮、團拜同春秋二祭等大型慶典同重要儀式。宗祠舊時係族人嘅主要書室，亦係防衛隊審判賊仔嘅地方。院裏面有一座附屬建築物用嚟開辦「惇裕幼稚園」。
情陷夜中環2

《情陷夜中環2》（Central Affairs 2）係香港亞洲電視一套時裝劇集，喺2006年5月29號至2006年7月7號嘅21:30至22:30播出，總共有30集，由鄭偉文監製。呢套劇主要以香港嘅地產業為背景，講返地產商之間嘅陰謀算計同勾心鬥角嘅故事。
情迷藍茉莉

《情迷藍茉莉》（Blue Jasmine）係一部2013年嘅美國黑色幽默電影，由活地亞倫執導。主演係姬蒂白蘭芝。
情迷聲色時光

《情迷聲色時光》（Café Society）係一部2016年嘅美國浪漫喜劇電影，由活地亞倫執導同編劇。主演係Jeannie Berlin、史提夫加維、謝西艾辛堡、姬絲汀史超域。
情陷特區

《情陷特區》係香港無綫電視1991年拍嘅劇集，全劇共20集，監製余明生，主要演員有陳秀雯、曾偉權、呂方、關寶慧、黎耀祥、劉美娟、邵仲衡、翁杏蘭、張翼等。主題曲同埋插曲都係呂方主唱。

故事講啲乜
張大光同張耀祖兩仔爺，喺香港經營嘅山寨廠出現困難，就決定返鄉下設廠，點知俾人呃，好彩得到大陸女工李彤相助先至能走返香港。後來耀祖再揾到機會到深圳特區設廠，並叫李彤幫手管理工廠，自此二人感情一日千里，最後更衝破中港障礙結成夫婦。點知婚後，耀祖喺香港邂逅姚昭然，二人互相吸引，耀祖喺李彤同昭然之間，難以取捨…
另一方面耀祖嘅好友兼姐夫陳榮昌得到上司賞識到深圳嘅工廠做經理，就同秘書有染，佢太太張美華得知後因而大受刺激，竟然諗到要毒殺全家…
情願不自由

《情願不自由》（粵拼：cing4 jyun6 bat1 zi6 jau4）係臺灣歌手王傑嘅第二十三張個人專輯同埋第十六張國語專輯，呢張唱片響1995年10月開始由飛碟唱片發行。
張錦如

張錦如係香港親中派政治人物兼漁農界人士。

選舉經歷
喺2016年，佢成為香港特别行政區選舉委員會漁農界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會漁農界委員。
張錦程

張錦程（Emotion Cheung，1965年12月20號—），係香港嘅電視藝員、主持兼配音員，作品有電視劇同電影，服侍過亞洲電視、無綫電視、有線電視，而家主要喺中國大陸發展，老婆係中國大陸演員張延，曾經係頭批華南理工派去TVB實習學生。佢而家係網上電台謎米香港同Ragazine嘅節目主持。

演出作品
呢個表唔完整，歡迎加料。
張錦靈

張錦靈係香港親中派政治人物兼勞工界人士。

選舉經歷
喺2021年9月，佢成為香港特别行政區選舉委員會勞工界委員。
張銓漢

張銓漢，綽號「囝囝」，香港親中派黑社會政治人物，屬於和勝和，有和勝和太上皇之稱。

經歷
張銓漢喺以前喺英國同荷蘭發展過，然後返香港發展。佢喺元朗喺度招募人手，勢力涉及政界、商界同埋黑社會，財勢好大。有啲曾經被傳媒廣泛關注嘅黑社會成員，例如林觀良，都係佢嘅門生。

爭議事件
喺2012年香港行政長官選舉期間，佢嘅名字曾多次現身支持候選人之一梁振英嘅活動。2012年3月6號《東周刊》披露小桃園飯局事件，梁振英競選陣營成員去流浮山小桃園酒家出席一個飯局，包括張銓漢在內嘅唔少黑社會人物都有出席，引起當時社會廣泛關注。
喺2021年4月1號，佢被影到無視當時嘅武漢肺炎限聚令，舉行嘅63歲壽宴，胡學霖等人都有出席。
2023年5月，佢因為被控各 1 項「聲稱是三合會社團的成員」及「聲稱是三合會社團的幹事」罪，被判處監禁11星期。
張錫鵬

張錫鵬（1932年—2005年8月16號）係漢寶集團其中一位創辦人兼永遠名譽主席，亦係頂好海鮮酒家名譽主席。佢喺酒樓同飲食業有超過40年經驗，首創將貴價龍蝦平民化，外號「龍蝦大王」。
張錫鵬以賣茶葉起家，後尾喺1960年代開創20個品牌嘅酒樓，一共經營過40間酒樓，請咗超過一萬名員工。 1986年同朋友合股喺土瓜灣開設首間漢寶酒樓，推出88緡一斤龍蝦做招徠，闖出名堂，掀起一股平價海鮮熱潮。
張錫鵬有兩個仔三個女，其中孻仔張本立幫手打理酒樓業務。
2005年3月24號，張錫鵬辭任漢寶集團榮譽主席同埋非執行董事等職位。同年8月16號因癌症病死，享年73歲，9月1號喺世界殯儀館舉行喪禮，跟住嗰日出殯，遺體運去沙田富山火葬場火化。
漢寶酒樓高峰期有18間分店，曾經係全香港最大嘅酒樓集團。因為分店多，鋪頭大，係唔少地區嘅地標，所以好多時紅色小巴都會以「漢寶」愛嚟做站名。漢寶集團分別喺1994年同埋2001年籌備上市但係失敗，最終喺2002年2月1號上市。2007年1月3號改名為中國能源開發控股有限公司（中文：中能控股）（港交所：00228）。
張鎛驜

張鎛驜，香港親中派政治人，香港再出發大聯盟發起人之一。
張鈺琪

張鈺琪（2002年5月8號—），係中國大陸女歌手。佢喺2013年參加金鷹卡通衛視兒童歌唱類節目《中國新聲代1》，而受關注。2019年參加騰訊視頻音樂選秀節目《明日之子3》，攞到「最強廠牌」稱號（即冠軍）。
張鉉誠

張鉉誠，係大韓民國嘅一個男藝人同埋演員。
戰逆豪情

《戰逆豪情》（粵拼：zin3 jik6 hou4 cing4）係套美國嘅戰爭電影，喺2014年10月15號上畫。呢套戲片長134 分鐘，票房有211,817,906 美金。
戰雲密報

《戰雲密報》（The Post）係一部2017年嘅美國政治驚悚電影，由史提芬史匹堡執導。主演係梅麗史翠普、湯漢斯。
戰術 RPG

戰術角色扮演遊戲（英文：tactical RPG）結合戰略遊戲同 RPG，由玩家指揮嘅部隊當中嘅個體會隨住經驗值而變強。
戰象

戰象，係經人類馴服同訓練之後用嚟作戰嘅象，主要用於衝散敵軍嘅陣列、踐踏敵人同埋投射兵器。戰象通常係雄性嘅。
維基同享有多媒體嘅嘢：War elephants
戰馬

戰馬，係人用嚟打仗嘅馬。

史
人用馬嚟打仗已經有超過5000年嘅歷史，響21世紀仍然有人用馬打仗，例如印度陸軍家陣重有一個騎兵團。
戰車

戰車，係指用嚟戰鬥嘅交通工具，例如有馬拉嘅馬車式戰車、現代嘅坦克車。
戰間期

戰間期係一個歷史時代，由1918年11與11號（停戰日）到1939年9月1號（波蘭戰役開始）完，代表喺一次大戰同二次大戰之間嘅時間。
雖然戰間期時間唔長，只係得二十年左右，但係喺呢段時間發生嘅變動非常之大，無論係喺社交、政治、經濟、定係科技方面。
喺社會方面，戰間期打破咗戰前嘅社會階層，亦帶嚟咗女權主義嘅發展。喺經濟方面，直至經濟大蕭條之前，社會嘅經濟流動非常之強，喺社會開始見到中產階級嘅出現。喺科技方面，戰間期帶嚟咗唔少嘅新發明，包括現代嘅汽車、電燈、同埋收音機等等。
喺政治方面，一次大戰之後帶嚟咗一個新嘅概念：民族主義。德意志帝國、奧地利帝國、同鄂圖曼帝國喺戰後都滅亡咗，成爲好多個新嘅獨立國家。同時，英國同法國嘅大英帝國同法蘭西帝國同樣受到批評，特別係當唔同嘅殖民地反對佢哋嘅帝國主義而開始要求獨立。
除此之外，戰間期期間亦普及化咗一個新嘅政治制度，就係共產主義，因爲喺呢段時間出現咗歷史上第一個共產國家：蘇聯。喺德國同意大利，戰間期後尾亦出現咗法西斯主義，之後將會演變成為二次大戰嘅根源。
戰雲鵑血

《戰雲鵑血》（英文：Mrs. Miniver）係套1942年美國電影，由姬莉亞嘉遜、和路達披真、娣莉莎胡烈主演，威廉韋勒執導。套戲攞到奧斯卡金像獎最佳電影。
托定咸熱刺球場

托定咸熱刺球場（Tottenham Hotspur Stadium）係英格蘭倫敦一座專業足球場，同埋熱刺嘅主場。可容納62,062人，係英國第三大嘅足球場（僅次於溫布萊與奧脫福球場）。球會冇用返前主場白鹿徑球場（中文：白鹿徑球場）呢個名，而係直接命名為托定咸熱刺球場。
托斯卡

《托斯卡》（Tosca）係普契尼嘅3幕歌劇，劇本由伊利卡（Luigi Illica）同契亞克薩（Giuseppe Giacosa）改編法國劇作家薩爾杜（Victorien Sardou）嘅同名戲劇。喺1900年1月14號喺羅馬科斯坦茲劇院做第一次演出。
托基

托基（英文：Torquay）係英倫德雲郡一鎮，人口7萬。
托哥

托哥（英文：Torres Pit，1996年3月11號—），本名別洪優（英文：Pit Hung-yau），係香港YouTuber，經營用比較香港同外國文化差異做主題嘅個人YouTube頻道。2019年9月26號，《南華早報》嘅報導指托哥曾同一個馬來西亞發展有限公司醜聞（1MDB）嘅逃犯一齊創辦咗公司。
托坎廷斯州

托坎廷斯州（Tocantins）係巴西北部一州，首府帕爾馬斯。
托拉拿

托拉拿（粵拼：tok3 laai1 naa4，西班牙文：Lucas Torreira，1996年2月11號—）係個烏拉圭足球運動員，踢緊防守中場，而家效力緊英超球會阿仙奴。
托斯卡尼尼

阿圖羅•托斯卡尼尼（意大利文：Arturo Toscanini，1867年3月25號—1957年1月16號）係意大利指揮家。佢嘅指揮藝術喺世界上有好大嘅影響，直到1960年代重始終佔有絕對統治嘅地位。
本土民主前線

本土民主前線（Hong Kong Indigenous，簡稱本民前）係香港本土派組織，2015年1月創辦，發言人曾經係香港政治人物梁天琦。組織曾經搞過光復屯門、光復元朗、捍衛沙田等抗議運動。
2016年2月8至9號，旺角發生騷亂，本土民主前線的成員梁天琦同埋黃台仰俾警察拉咗，之後兩個人得到保釋，等受審。嗰時梁天琦已經係同月立法會新界東補選候選人之一。
本土新聞

《本土新聞》（英文：Local Press），係香港本土派網絡傳媒，喺2014年（開埠174年）4月25日推出，由一班平均年資超過20年嘅香港傳媒工作者組成。

營運
喺營運上，本土新聞營運得幾艱苦，由於資源緊張，佢哋宜家嘅編輯室嘅工作人員都已經半義務咁承擔工作，同埋佢哋背後係冇金主，資金來源係靠民眾捐款。

畀立法會保安阻止入去立法會採訪
2014年6月20號朝早，香港立法會保安阻止《本土新聞》記者曾焯文入去立法會採訪，而所謂嘅理由係「有議員投訴你哋唔係傳媒。」當曾焯文追問係邊位議員嗰陣，個保安就支吾以對，最後曾焯文畀人夾硬帶走。
喺同一日嘅下晝，香港政治理論家陳雲就呢件事作出批評：「離地賣港嘅議員，驚本土驚到要死！」。

總編輯畀黑警拘捕
2014年11月20號，《本土新聞》總編緝梁錦祥因為畀香港黑警以「懷疑策劃衝擊行動（衝擊立法會事件）」為由拘捕到觀塘警署，之後轉送中區警署，而所謂嘅罪名係「涉嫌刑事毀壞」。
2014年11月21號凌晨，《本土新聞》發表咗啟事澄清梁錦祥係冇策劃過立法會大樓衝擊行動嘅事，當日佢只係履行採訪職務。
梁錦祥畀黑警拘捕之後，《本土新聞》翻譯主任曾焯文認為梁錦祥畀黑警拘捕，可能同社民連前主席陶君行旗下嘅網媒「香港花生」嘅一篇老屈文章有關。「香港花生」曾經喺2016年11月19日以《熱血新聞，四圍昆人》為題刊登文章，而呢篇文章入面附有梁錦祥喺立法會衝撃現場附近採訪嘅相，同話佢「尋晚（2016年11月18號）突然出現喺立法會停車場同金鐘佔領區大台附近（衝突地點），成個過程中，猶如監軍，親自督戰」。
2014年11月22號，《本土新聞》發表咗譴責聲明，譴責黑警喺毫無證據下嘅濫權行為。《本土新聞》透過呢個聲明指出，當日梁錦祥係代表《本土新聞》履行採訪職務，佢身上亦佩戴咗國際記者證，佢又有將現場嘅消息同相即時傳畀《本土新聞》編輯室。《本土新聞》又透過呢個聲明對於呢件事發生咗之後，多間傳媒報導呢件事唔盡唔實，冇將事件聚焦喺黑警嘅無理拘捕，反而對涉嫌策劃嘅事捕風捉影，繪形繪聲，有幫助政府維穩嘅嫌疑表示遺憾。《本土新聞》再透過呢個聲明指出黑警喺呢件事發生之前，已經限制記者採訪雨遮革命嘅佔領區，甚至喺旺角佔領區驅逐國際戰地記者，喺世界出醜。《本土新聞》最後透過呢個聲明促請警方尊重新聞自由同埋對佢哋嘅濫權行為道歉。

畀選舉事務處新聞主任拒絕入去立法會參選人簡介會採訪
2014年8月2號，香港選舉事務處新聞主任拒絕《本土新聞》等等嘅網絡傳媒記者入去選舉管理委員會搞嘅立法會參選人簡介會採訪，其中嘅原因係《本土新聞》未獲邀請、未有登記，《本土新聞》記者要求新聞主任提供邀請名單，問可唔可以即場登記同登記程序係點，但係新聞主任唔理啲問題，嚴重干預記者正常採訪。
2014年8月3號，香港記者協會發表聲明，對於再拒絕受《本土新聞》等等嘅媒體採訪表示唔滿意，認為做法唔合情，亦唔合理。記協話已經就呢件事去信政府新聞處處長同埋選舉管理委員會主席。記協批評政府長期以嚟歧視網絡傳媒嘅政策，明顯有違新聞自由，亦同鼓勵創新科技嘅大政策唔相符，於是要求政府從善如流，確認網絡傳媒認可地位，保障市民嘅新聞自由。

記者直播期間被捕
2017年10月2號晚上，《本土新聞》記者彭沛賢喺直播反對《逃犯條例》相關示威期間被警方拘捕，喺九龍油麻地警署被通宵扣留。國際記者組織保護記者委員會出文稿譴責事件。

評價
2014年（開埠174年）6月，香港泛民主派政黨工黨立法會議員何秀蘭話：「以《本土新聞》編輯喺城市論壇嘅表現（2014年6月8號曾焯文同李卓人喺嗰個節目針鋒相對），難以相信成員有傳媒操守」。
2016年（開埠176年）7月6號，香港本土派政黨本土民主前線喺佢哋嘅Facebook專頁講：「本土新聞配圖最近好正‬」。
本地

本地（粵拼：bun2 dei6；英文：Punti）係珠三角地區嘅概念，指世代土生土長喺珠三角、同時又係以白話做母語嘅人，舊時同客家相對。入面嘅人叫本地人，講嘅話就叫本地話。
現時珠三角地區有大量嘅非粵語人口，大部份來自外省，面對佢哋時，廣東人亦自稱爲本地，相對應佢哋稱做「外地、外省、北方」。由於廣東人嘅族群概念係以語言來分嘅，唔認同嗰啲人做本地，係話佢哋唔識白話，唔肯融入當地嘅文化，而唔係話佢哋祖籍外地、血統外地。
本土主義

本土主義係個政治立場。主張對待本地人優先，本地人嘅待遇要同移民或其他外人有啲差別。本土主義通常指啲反對新移民，同埋支持降低啲俾人視為係敵對、同本地文化差距好大、覺得係同化唔到嘅民族嘅政治同法律地位嘅思想。
本土研究社

本土研究社（英文：Liber Research Community），係一個研究網絡、出版社，喺2009年創立，由一班熱心關注香港發展同埋社會問題嘅研究人員組成。佢哋結合民間嘅進步力量，以政治學、地理學、社會學、哲學、語言學、文化研究、傳媒、規劃等等嘅學科知識組成跨學科、具政策同埋在地嘅視野，同埋透過研究、調查同報告嘅方式，推動重建、規劃、發展、政制、鄉郊、保育、融合、香港經濟等等嘅香港議題。

傳媒報道
2016年1月3號之前，本土研究社推出嘅棕土研究報告《棕跡》，發表之後廣受傳媒報道。
本地插畫師

《本地插畫師》（Illustrators in Hong Kong），係香港電視娛樂製作嘅文化節目，2019年2月3號開始到4月28號逢禮拜日15:00-15:30喺ViuTV播。節目會介紹香港嘅插畫師。
曾翠珊

曾翠珊（英文：Jessey Tsang），係香港女電影導演，2012年憑執導電影《大藍湖》攞到第31屆香港電影金像獎最佳新進導演獎。佢亦有客串電影幕前演出。
曾耀棠

曾耀棠，香港親中派政治人物。

選舉經歷
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
曾艷芬

曾艷芬（1991年1月30號—）係中國偶像團體SNH48第2期成員，所屬嘅隊伍係TEAM NII。佢喺廣東韶關出世。
曾美慧孜

曾美慧孜（英文：Chloe Maayan，1988年10月3號—），原名曾尤美，係中國大陸女演員，山東聊城人，自細喺貴州貴陽成長，2004年出道。2018年喺陳果執導電影《三夫》演出女主角「小美」。

演出
呢個表唔完整，歡迎加料。
曾美華

曾美華（Carmaniac Tsang，1981年6月7號—）係香港電視節目主持人，2004年到2014年做過香港有線電視新聞主播。佢老公係企業家黎智英個二仔黎耀恩，有一仔一女。
曾舜晞

曾舜晞（粵拼：zang1 seon3 hei1，英文：Joseph Zeng，1997年10月9號—），係中國嘅歌手同演員。1997年喺廣東深圳出世，識得講普通話、粵語、英文同韓文。以前係Fresh極客少年團嘅其中一個成員。
曾航生

曾航生（英文：Sam Tsang Hong Sang，1964年4月29號—），係香港男歌手，1990年出道，而家係香港無綫電視部頭合約藝員。

演出
呢個表唔完整，歡迎加料。

政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
木香

木香（粵拼：muk6 hoeng1；學名：Saussurea costus），廣西同雲南嗌雲木香（wan4 muk6 hoeng1），印度同緬甸嘅華人嗌廣木香（gwong2 muk6 hoeng1），係菊科風毛菊屬嘅草本植物，原產印度及周邊嘅高山地方，而家喺全球嘅熱帶同溫帶地區都搵到。
佢喺《瀕危野生動植物種國際貿易公約》附錄一名單之中，受到保護。

用途
木香自古已拎佢嘅根來製香同製藥。若無指明，木香指雲木香。
木魚

木魚書，木魚、龍舟、南音詞譜。
日式柴魚，日本菜材料
木魚書

木魚書（粵拼：muk6 jyu2 syu1），書一種，廣東話曲詞之譜，用於木魚歌、龍舟以及南音，三者同源，亦有相混。歐洲現藏有大明時花箋記，明末清初屈大均寫廣東新語已提及，故此可見至少大明末年已經成熟。民國之前，木魚書可謂明以降至普遍嘅廣東話文學，有改自傳奇小說，有改自史書故事，亦有文人自娛之作。藝人以廣東省城為中心，沿八方江流唱說散播出去。琴板雅唱南音、大細鼓俗唱龍舟，亦有清唱木魚。木魚書後來喺民初化成廣東大戲戲本，大戲唔少元素承自南音。
木魚書現存過五千本，由大明直至二十世紀七十年，香港五桂堂停刊為止。英國、法國、荷蘭、俄國、日本、美國、越南皆有唔少藏本。舊日天主教、基督新教多多收集木魚書，以瞭解當地民俗民風。
木魚書即使同一作品，都有無數版本，好難話邊個先至正本。由於曲詞會隨唱者隨興唱奏，有各時特徵，出版者得聽者記錄，不時出新版本。
出名有花箋記同二荷花史。
木馬

木馬 (兒童器械)：同馬差唔多嘅遊戲器械，5歲以下啲細路好鍾意玩佢嘅。
特洛伊木馬：希臘一種戰役用到嘅裝備。
特洛伊木馬病毒：電腦嘅一種惡意程序。
木馬 (樂隊)：中國嘅其中一隻已經解咗散嘅樂隊，喺北京嗰邊成立。
迴旋木馬：遊樂場入面嘅其中一隻機動遊戲。
旋轉木馬：美國鄉村女音樂手——卡絲瑪絲歸夫絲唱嘅一隻歌。
木魚山

木魚山（Muk Yue Shan）係香港嘅山，海拔高479米，喺離島區，附近範圍劃咗入南大嶼郊野公園。
木魚歌

木魚歌，同龍舟歌係廣東謠謳最古老嘅廣東曲藝，係一種南方彈詞說唱，比同屬粵調嘅南音同粵謳更早產生，早喺明代已經有木魚書《花箋記》同《二荷花史》嘅出現。木魚本來係無伴奏嘅清歌，但係早係明末清初，已經發展成三絃伴奏嘅說唱曲藝。明末清初屈大均《廣東新語》寫到：「其歌之長調者，如唐人連唱宮詞，琵琶行等，至數百言千言，以三絃合之。每空中絃以起止，蓋太簇調也……如元人彈調日某記某記者，皆小說也。」可以見到，木魚係明末清初時，已經係發展成有伴奏而且有長篇內容，相當成熟嘅廣東曲藝。

木魚書
記抵木魚歌嘅書就係木魚書，木魚書最初以木刻板印，之後用石刻板印。
木顏色

木顏色筆，通常叫木顏色，係種蠟質芯嘅顏色筆，佢個樣同鉛筆類似。
木鱉子

木鱉子（學名：Momordica cochinchinensis），係一種葫蘆科苦瓜屬嘅草本植物。
木鱉子係多年生草質藤本，卷鬚同啲葉對生，唔分枝；葉片圓形至闊卵形，通常三深裂，背面生小乳頭狀突起生得好密；夏季開淺黃色花，花單性、雌雄異株，花椗上有苞葉；果實長橢圓形，表面上生好多軟刺，成熟嗰陣呈紅色。
種子扁形似水魚個樣，又似係攞木製成噉，所以得名木鱉子。
大多野生，都有栽培；產於中國廣東、廣西，台灣、越南同埋週邊國家。

使用
嫩葉同果實食得，種子有微量毒性，食嗰陣要除唨佢。果實可以攞嚟同薑、紅棗、雞肉一齊煲湯，味道似香菇雞湯 。喺越南經常佮糯米同雞肉一齊料理，喺農曆新年同埋婚宴嗰陣攞嚟招待啲客，越南話叫做「xôi gấc」   。

藥用
中醫上攞佢啲種子入藥，亦叫做土木鱉、殼木鱉，性溫、味苦微甘，有毒，功能消腫、攻毒，主治癰瘡、腫毒、痔瘡等症，多入丸散或外敷。
木馬屠城

《木馬屠城》（英文：Troy）係套喺2004年上畫嘅美國史詩戰爭電影。
拍米

拍米（英文：Petametre，符號Pm）係一個長度單位。1 拍米＝1015米。
換算
1 拍米 = 6685 天文單位
1 光年 = 9.46 拍米
1 秒差距 = 30.86 拍米
拍比字節

拍比字節（粵拼：paap3 bei2 zi6 zit3）；港澳地區叫拍比位元組[未記出處或冇根據]；全名係拍他比位元組或拍他比字節（英文：Peta Binary Byte，簡稱PiB），係一種資訊計量單位。

同拍字節嘅對比
雖然話拍比字節同拍字節有好密切嘅關係，兩者可以係同義，又可以係1015位元組，啫係1,000,000,000,000,000位元組，但係佢哋嘅計算方法都有唔同。因為拍字節係用十進制計，而拍比字節係二進制嘅單位嚟計嘅。
拍節

喺樂理上，一串拍節（英文：pulse）係指一段時間內嘅拍子。同一段音樂入面嘅拍節嘅時間長度冚唪唥都係一樣嘅。
拍紙簿

拍紙簿係種筆記簿，可以方便人一頁頁咁搣出來。拍紙簿紙質簿，通常用來做草稿，畫下嘢用。
拍紙簿個拍字，可能係來自英文 pads，部份咁解。
拍花

拍花係中國自古就有嘅惡習，係指啲人拐帶細路，然後令佢傷殘，再利用佢去行乞呃錢。
清朝李虹若喺佢嘅《朝市叢載》有寫「拍花擾害遍京城，藥末迷人任意行。多少兒童藏戶內，可憐散館衆先生。」
《紅樓夢》第十九回：「寶玉道：『不好，看仔細花子拐了去。』」拍花嘅人叫做花子。
清朝小說《彭公案‧第277回》：「…十兩銀一換，又撒下小賊前去拍花，取人的眼珠、腎子來配藥，淨做些傷天害理之事。」可見活摘器官都算係拍花。
拐李峰

拐李峰（Kuai Li Fung）係香港八仙嶺西面數起第四峰，海拔高522米，係八個峰入面第四高嘅，個名嚟自八仙鐵拐李。
拍賣一文

拍賣一文（dollar auction）係經濟學家Martin Shubik設計嘅非零和序貫博弈，目的係展示傳統嘅理性選擇理論嘅悖論，玩家係博弈入面作出睇落係理性嘅選擇，最後會導致被迫作出唔理性嘅決定。
拐子佬

拐子佬係人口販賣嘅助手，又叫做車手，接老闆要求，出去搵細路仔，用花言巧語或迷藥請飲茶睇金魚咁，引人入騙局。帶細路去唔識嘅地方，上下其手或者賣落火坑、賣豬仔咁。
李仁孝

李仁孝（1124年—1193年10月16號），係西夏第五個皇帝，1139年到1193年在位，跟廟號叫夏仁宗。
李仙姬

李仙姬，係大韓民國嘅一個女藝人同埋歌手。
李亨澤

李亨澤（韓文：이형택，1976年1月3號—）係大韓民國一職業網球員。

球員生涯
李亨澤係右手揸拍，1995年轉打職業賽。
2003年，李亨澤成為首個贏到ATP巡迴賽單打同埋雙打冠軍嘅韓國網球員。
李仇之

李仇之（韓文：이구지，1430年—1489年3月7號）係韓國是朝鮮喺王族同詩人，舞姬，畵家同作家。一名技生。喺讓寧大君嗰庶女同朝鮮王朝是3代君主朝鮮太宗的孫女。佢喺王族出身技生有名。
佢喺讓寧大君的庶女同她在母親之奴卑。十五歲頃婚姻是權德榮。1470年她夫君權德榮的死亡，她爲舞姬，畵家同作家，一稱技生。同夫的奴卑天禮和奸通同一女出産。
喺她在1489年3月7號之王命死刑同她的詩文，作品，畵之多數收去同燒却。
李介甫

李介甫係李兆基阿爸，中國廣東順德大良人，鄉下屋企嚮大良藍田一巷李介甫第宅，李介甫夫人係陳鸞鳳。
李介甫嚮大良碧鑒路開天寶榮金鋪，1920年代中創立永生銀號，經營黃金、匯兌、外幣買賣，生意唔錯。
李代桃僵

李代桃僵係三十六計入面嘅第11個計策，歸類入敵戰計，內容係當戰局發展到一定會有損失時，要捨得局部嘅損失，嚟換取全局打贏。